**Razpis za mobilnost študentov do leta 2027 v okviru programa Erasmus+:**

**MOBILNOST IZVEN EU DRŽAV**

# Opis

Na podlagi razpisov programa Erasmus+ v letih 2023 in 2024, ključni ukrep 1, Učna mobilnost posameznikov na področju terciarnega izobraževanja in usposabljanja, ki ga je objavil Center Republike Slovenije za evropske programe izobraževanja in usposabljanja, B2 Visoka šola za poslovne vede, zavod (v nadaljevanju: B2 VŠPV) objavlja razpis za dotacije za izmenjavo za študij do 31. julija 2026 (razpis 2023) in do 31. julija 2027 (razpis 2024). Dotacije se podeljujejo v okviru programa Erasmus+, Ključni ukrep 1, KA 171.

# Obdobje mobilnosti

Obdobje *študija* ali *prakse* v tujini je omejeno od **najmanj 2 do največ 12 mesecev**.

Program Erasmus+ študentu omogoča, da del študijskih obveznosti namesto na matični visoki šoli opravi na partnerski instituciji v tujini.

Pred začetkom mobilnosti morata biti med B2 VŠPV, partnersko šolo in udeležencem mobilnosti sklenjena **študijski sporazum** (Learning Agreement – Student Mobility for Studies) ter **sporazum o dotaciji**, ki je sklenjen med B2 VŠPV in udeležencem mobilnosti.

**Cilji mobilnosti za namen študija in prakse so:**

* izboljšanje učnih in zaposlitvenih kompetenc študentov,
* povečanje zaposljivosti in možnosti zaposlitve bodočih diplomantov,
* povečanje iniciativnosti in podjetništva,
* povečanje samozavesti in samospoštovanja,
* izboljšanje jezikovnih sposobnosti,
* povečanje in okrepitev medkulturne zavesti,
* aktivnejše sodelovanje v družbi,
* boljše poznavanje EU projektov in EU vrednot,
* povečanje motiviranosti za nadaljnje izobraževanje (formalno in neformalno) in usposabljanje po opravljeni mobilnosti,
* doprinos k trajnostnim praksam,
* spodbujanje inkluzije in nediskriminacije.

V zadevnem projektu so lahko študenti vključeni v Erasmus mobilnost z institucijami iz naslednjih partnerskih držav – glejte Tabeli 1 in 2.

Tabela 1: Seznam odobrenih držav in mobilnosti na B2 VŠPV (razpis 2023).

|  |  |  |
| --- | --- | --- |
| Država | odhodna mobilnost | trajanje (meseci) |
| Bosna in Hercegovina  | 2 | 3–4  |
| Črna gora | 1 | 3–4 |

Tabela 2: Seznam odobrenih držav in mobilnosti na B2 VŠPV (razpis 2024).

|  |  |  |
| --- | --- | --- |
| Država | odhodna mobilnost | trajanje (meseci) |
| Združeni Arabski Emirati | 1 | 3–4 |

# Finančna dotacija

Izbranemu kandidatu oz. udeležencu mobilnosti bo odobrena dotacija za namen kritja stroškov poti in stroškov bivanja, pri čemer se za končno izplačilo stroškov poti upoštevajo dejansko nastali upravičeni stroški, razvidni iz predloženih računov.

* **Mesečna dotacija oz. štipendija**

Študenti so upravičeni do **dotacije oz. štipendije** v mesečnem znesku, razvidnem iz Tabele 2.

Tabela 3: Višina mesečne dotacije oz. štipendije.

|  |  |
| --- | --- |
| Oblika mobilnosti | Dotacija na mesec |
| Študentje B2 VŠPV, ki odhajajo na mobilnost v tujino (razpisa 2023 in 2024) | 700 eur |

Do **dotacije za osebe s posebnimi potrebami** je upravičen morebitni udeleženec, katerega okoliščine, povezane s telesnim, duševnim ali zdravstvenim stanjem, so takšne, da njegova udeležba v projektu/ukrepu mobilnosti ne bi bila mogoča brez dodatne finančne podpore.

Dotacija se ne sme dodeliti retrospektivno za aktivnosti, ki so se že končale v času oddaje vloge za dotacijo. Vsaka mobilnost je upravičena do dodelitve zgolj ene dotacije iz proračuna EU, ta ne sme biti namenjena ali uporabljena za ustvarjanje dobička prejemnika.

**Udeleženci z manj priložnostmi** so identificirani na osnovi E+ Načrta za vključevanje in raznolikost, sprejetega na B2 VŠPV.

* **Dotacija za potne stroške** je odvisna od razdalje med krajem sedeža domače institucije prijavitelja in krajem izvajanja aktivnosti[[1]](#footnote-1) in se dodeli na temelju dejanskih stroškov, vendar največ do zneska, navedenega v Tabelah 4 in 5.

Tabela 4: Prispevek k potnim stroškom – dotacija za mobilnost študentov

 med programskimi in partnerskimi državami (razpis 2023).

|  |  |
| --- | --- |
| Država | Znesek |
| Bosna in Hercegovina | 180 eur |
| Črna gora, Albanija | 275 eur |

Tabela 4: Prispevek k potnim stroškom – dotacija za mobilnost študentov

med programskimi in partnerskimi državami (razpis 2024).

|  |  |
| --- | --- |
| Država | Znesek |
| ZAE | 1.118 eur |

Dejansko pot je treba dokazati z vozovnicami ali drugimi računi.

* ***Višji znesek za zeleno potovanje***

Kot zeleno potovanje je opredeljeno tisto potovanje, pri katerem udeleženec večji del potovanja opravi s prevoznimi sredstvi z manjšimi emisijami (npr. avtobus, vlak, souporaba avtomobila).

Kot dokazilo o uporabi trajnostnih prevoznih sredstev se uporablja častna izjava, ki jo podpišeta oseba, ki prejme nepovratna sredstva za potne stroške, in organizacija pošiljateljica. Udeleženec mobilnosti izjavo predloži B2 VŠPV, ki slednjo hrani kot ustrezno dokumentacijo o stroških (vozovnice, računi ipd).

# Oddaja prijave in izbor

Na razpis se lahko prijavijo vsi študenti, ki:

* so vpisani na B2 VŠPV v tekočem študijskem letu in imajo do konca izmenjave aktiven status na B2 VŠPV,
* imajo do B2 VŠPV poravnane vse finančne obveznosti,
* v času študija ne bodo presegli maksimuma trajanja mobilnosti (na isti stopnji študija lahko študent večkrat odide na mobilnost; študij, praksa in KIP lahko skupaj trajajo do največ 12 mesecev na isti stopnji študija).
* Študenti B2 VŠPV, ki so hkrati v delovnem razmerju, se lahko prijavijo na razpis Erasmus+ le, če jim delodajalec v primeru izmenjave ne bo kril stroškov na podlagi izdanega potnega naloga.

Študent mora praviloma v tujini opraviti vsaj:

* 3 ECTS v primeru KIP,
* 10 ECTS v primeru mobilnosti v trajanju 2–3 mesecev,
* 20 ECTS v primeru mobilnosti v trajanju 6 mesecev in
* 40 ECTS v primeru mobilnosti v trajanju 12 mesecev.

V primeru nepopolnih prijav bodo kandidati pozvani k dopolnitvi v roku 15 dni. V primeru nedopolnjene prijave v predvidenem roku bo ta zavrnjena.

Prijavnico kandidati **do zapolnitve mest** pošljete po elektronski pošti Erasmus+ koordinatorici: spela.pregl@vspv.si.

Razpis je odprt do zapolnitve mest oz. do porabe sredstev.

# Partnerske institucije

Seznam partnerskih institucij iz držav, ki niso članice EU, in s katerimi ima B2 VŠPV sklenjen medinstitucionalni sporazum je dostopen na B2 VŠPV spletni strani – kliknite [**TUKAJ**](https://www.vspv.si/sl/mednarodno-sodelovanje/partnerske-institucije).

# Postopek izbire

V primeru večjega interesa, kot je na voljo mest, so kriteriji za izbor kandidatov naslednji:

* ocena motivacijskega zapisa (2 točki),
* datum prejema vloge (1 točka),
* povprečna ocena študija (1 točka),
* znanje tujega jezika (1 točka),
* po potrebi intervju (2 točka),
* študenti z manj priložnostmi (do 2 točki).

Izbirni postopek poteka pravično in transparentno. V primeru večjega interesa, kot je na voljo mest za mobilnost, o izbiri kandidatov odloča Erasmus komisija v sestavi: E+ koordinatorica, odgovorna prodekanja in dekanja. Kandidati bodo o izbiri obveščeni s sklepom.

# Po izboru kandidatov

Izbrani kandidati morajo s pomočjo Erasmus koordinatorice urediti potrebno dokumentacijo za organizacijo mobilnosti. B2 VŠPV, institucija gostiteljica in študent pred pričetkom mobilnosti za študij sklenejo **študijski sporazum** (Learning Agreement). Šola in študent pred pričetkom mobilnosti skleneta **sporazum za dodelitev dotacije** (Grant Agreement). S sporazumom se dogovorijo študijske obveznosti v tujini, ki se po vrnitvi na B2 VŠPV priznajo in vpišejo v Prilogo k diplomi.

Študent si mora pred odhodom v tujino urediti dodatno zdravstveno zavarovanje, evropsko kartico zdravstvenega zavarovanja, nezgodno zavarovanje v tujini z asistenco veljavno v državi gostiteljici, po potrebi vizo. Kopijo dokumentov dostavi koordinatorici.

Pred odhodom se študent udeleži pripravljalnih srečanj v sklopu Erasmus+ mobilnosti. V primeru neudeležbe na pripravljalnih pogovorih in nespoštovanja dogovorov, si šola pridržuje pravico do odvzema že dodeljene Erasmus+ dotacije.

# Po zaključeni mobilnosti

Po uspešno zaključeni mobilnosti v roku 14 dni študent:

* izpolni spletni vprašalnik iz poročevalskega sistema Evropske komisije, ki ga prejme na svoj e-naslov,
* odda zaključno dokumentacijo Erasmus koordinatorici, ki vključuje:
	+ potrdilo o opravljenih študijskih obveznostih z zapisanim obdobjem trajanja mobilnosti;
	+ evalvacijsko poročilo, v katerem zapiše vtise o mobilnosti v namene promocije Erasmus+ mobilnosti, ko ga B2 VŠPV zaprosi.

Če kandidat ne odda ustrezne dokumentacije, si B2 VŠPV pridržuje pravico, da lahko od posameznika zahteva delno ali v celoti povrnjeno dotacijo

# Ugovor

Za ugovore in pritožbe v zvezi z nejasnostmi v postopku izbora ali mobilnosti same je prvostopenjski organ B2 VŠPV Erasmus komisija. Vloge z ugovorom sprejema Erasmus koordinatorica. Ugovor je potrebno poslati v roku 8 dni od prejetega sklepa o mobilnosti.

#  Ostale informacije

Za vsa dodatna pojasnila kontaktirajte Erasmus koordinatorico Špelo (spela.pregl@vspv.si, 01 2444 209) ali prodekanjo Katarino (katarina.askerc@vspv.si).

Ljubljana, 12. 8. 2024

Priloge:

* Prijavnica za Erasmus+ mobilnost
1. Razdalja se izračuna s kalkulatorjem razdalje, ki ga podpira Evropska komisija (<http://ec.europa.eu/programmes/erasmus-plus/tools/distance_sl.htm>). Razdaljo enosmerne poti je treba uporabiti za izračun zneska dotacije EU za kritje povratne poti. [↑](#footnote-ref-1)